armvectores/hy_wikipedia_2023 huggingface dataset:
Սան Գոդենցո

Սան Գոդենցո (իտալերեն՝ San Godenzo), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 1256 մարդ (2008 թվականի տվյալներով)։ Բնակչության խտությունը՝ 13 մարդ/կմ²։ Տարածքը՝ 99 կմ²։ Փոստային ինդեքս՝ 50060։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 8374318
Էլեկտրոնային փոստ՝ info@comune.san-godenzo.fi.it
Պաշտոնական կայքը՝ http://www.comune.san-godenzo.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարամբոլ

Կարոմբոլ (ֆր.՝ carambole), բիլիարդի տեսակ, դասվում է գնդապարկ չունեցող բիլիարդի տեսակների շարքում։ Այս խաղի տարբեր խաղատեսակներում նպատակը տարբեր է։ Առավելապես տարածված է կենտրոնական Եվրոպայում և Արգենտինայում։


== Խաղատեսակները ==


=== Մեկ եզրային բիլիարդ ===
Խաղի նպատակը - հավաքել ավելի շատ միավոր քան հակառակորդը։ Արդյունավետ հարվածի համար պետք է հավաքել գոնե մեկ միավոր։
Հարվածը արդյունավետ է համարվում եթե՝

թելադրիչը դիպում է գոնե մեկ եզրի, որից հետո երկու թիրախված գնդակի;
թելադրիչը դիպում է թիրախված գնդակին, որից հետո եզրին, իսկ դրանից հետո այլ թիրախված գնդակի (այս դեպքում 2 միավոր)։Հիմանական կանոն՝
Ամեն կատարված խախտումից հետո հակառակորդի հաշվին ավելանում է մեկ միավոր։ Արդյունավետ հարվածը թույլ է տալիս շարունակել հերթը։


=== Երեք եզրային բիլիարդ ===
Խաղի նպատակը այն է, որ պետք է հակառակոդին անել մեկ եզրային կարամբոլ։
Հարվածը արդյունավետ է համարվում եթե՝

թելադրիչը դիպում է գոնե երեք եզրի, որից հետո երկու թիրախված գնդակի;
թելադրիչը դիպում է թիրախված գնդակին, որից հետո երեք եզրերին, իսկ դրանից հետո այլ թիրախված գնդակի (այս դեպքում 4 միավոր)։
թելադրիչը դիպում է եզրերից մեկին, որից հետո թիրախված գնդակին, որից հետո նորից եզրերից մեկին, իսկ դրանից հետո մեկ այլ թիրախված գնդակի (այս դեպքում 2 միավոր)։
թելադրիչը դիպում է երկու եզրի, որից հետո թիրախված գնդակին, որից հետո մեկ եզրի, իսկ դրանից հետո թիրախված գնդակի (այս դեպքում 2 միավոր)։Հիմանական կանոն՝ Եթե հարվածից հետո մեկ կամ երկու գնդակ դուրս են գալիս սեղանի սահմաններից, նշանակվում է ֆոլ։
Սենտ Էժեն (Էնայի գավառ)

Սյուզի (ֆր.՝ Saint-Eugèn ), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը Շատո Տերին է։
Համայնքի INSEE կոդը 02677։


== Բնակչություն ==
2010 թվականի տվյալներով՝ բնակչությունը կազմում է 238 մարդ։


== Տնտեսություն ==
2010 թվականին համայնքի 151 աշխատունակ (15-64 տարեկան) բնակիչներից 108-ը տնտեսապես ակտիվ էին, 43-ը՝ ոչ ակտիվ (ակտիվության ցուցանիշը կազմել 71,5%, 1999 թվականին եղել է 56,9%)։ 108 տնտեսապես ակտիվ բնակիչներից աշխատում էին 96-ը (54 տղամարդ և 42 կին), գործազուրկ էին 12-ից (6 տղամարդ և 6 կին)։ 43 տնտեսապես ոչ ակտիվ բնակիչներից 14-ը եղել են աշակերտներ կամ ուսանողներ, 20-ը՝ թոշակառուներ, 9-ը տնտեսապես ոչ ակտիվ էին այլ պատճառներով։


== Տե՛ս նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ — Սենտ Էժեն (ֆր.)
Դժոխքը երկրի վրա

Դժոխքը երկրի վրա, Վաղինակ Բեքարյանի 1959 թվականին տպագրված վեպն է։


== Բովանդակություն ==
Գրքի թեման վերցված է արևմտահայերի կյանքից։ Գործողությունները զարգանում են 1915 թվականին Նիկոմեդիայի շրջանի Նոր-Գյուղում։ Գյուղի բնակչությունը արժանանում է ողջ արևմտահայության բախտին՝ սկզբում ձերբակալում և գնդակահարում են գյուղի ականավոր մարդկանց, ապա ձեռնամուխ լինում ժողովրդի տեղահանությանը։
Սակայն գյուղի բնակչությունը, գիտակցելով իրեն վիճակված սև ճակատագիրը, նախընտրում է մահանալ զենքը ձեռքին և մի քանի հանդուգն հայրենասերների ղեկավարությամբ զենք է բարձրացնում ու չի ենթարկվում տեղահանման հրամանին։
Հայերը դիմադրում և հերոսաբար պայքարում են։ Դաժան և անհավասար պայքարում կործանվում է Նոր-Գյուղը։ Փոքրաթիվ ազատվողների մեջ է լինում ինքնապաշտպանության ղեկավարներից մեկը՝ գրքի հերոս Զորենը, որը լեռ է բարձրանում և շարունակում պայքարը։ Նա կարողանում է պատժել գյուղի կործանման գլխավոր պատասխանատուներին։


== Ծանոթագրություններ ==
Պերվի Մայ (գյուղ, Ուչալինսկի շրջան)

Պերվիյ Մայ (ռուս.՝ Первый Май, բաշկիրերեն՝ Беренсе Май), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 225 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդանավակայան

Օդանավակայան, հիմնական մասը հսկայական թռիչքադաշտն է, որտեղից մեկնարկում և որտեղ վայրէջք են կատարում ինքնաթիռները։ Սովորաբար օդանավակայանները կառուցում են քաղաքներից բավականաչափ հեռու, որպեսզի ինքնաթիռների աղմուկը չխանգարի քաղաքի բնականոն կյանքը, և չզբաղեցվեն քաղաքների կենսականորեն անհրաժեշտ տարածքները։
Միջազգային օդանավակայաններն աշխատում են օր ու գիշեր՝ սպասարկելով ինքնաթիռները և ժամանող ու մեկնող ուղևորներին։ Աշխարհի խոշորագույն օդանավակայաններով յուրաքանչյուր շաբաթվա ընթացքում անցնում են ավելի քան կես միլիոն ուղևորներ։ Օդանավակայանների մեծ մասում ստեղծված են իրենց ուղերթին սպասող ուղևորների սպասարկման, գնումների, բանկի ծառայություններից օգտվելու, սնվելու և այլ հնարավորություններ։ Շատերը հանդերձված են վիթխարի փոխակրիչներով, որոնք ուղևորներին փոխադրում են մի շենքից մյուսը կամ անցագրային կետ, որտեղից նրանք ուղևորվում են դեպի ինքնաթիռ։ Բետոնից, ապակուց ու մետաղից կառուցված շենքն օդանավակայանի կայարանաշենքն է։ Աշտարակը հրամաններ արձակելու գլխավոր վայրն է՝ կարգավարական կետը, որտեղից կարգավարը (դիսպետչեր) ռադիոյով կապ է հաստատում օդանավերի հետ, ցուցումներ տալիս, թե որ թռիչքուղում վայրէջք կատարեն կամ երբ սկսեն թռիչքը, հաղորդում է եղանակի տեսությունը։ Ռադիոտեղորոշիչի էկրանների վրա կարգավարը շրջապատի օդային տարածությունը տեսնում է մի քանի կիլոմետր շառավղով։ Դա նրան օգնում է ղեկավարելու ինքնաթիռի վայրէջքը, եթե օդաչուներին խանգարում է խիտ մառախուղը կամ ամպամածությունը։ Թռիչքադաշտում գտնվող մի շարք խայտաբղետ տնակները նույնպես ռադիոկայաններ են, որոնց ուղարկած ազդանշանների օգնությամբ օդաչուները գտնում են դեպի օդանավակայան տանող երթուղին։ Կայարանաշենքի առջևի բետոնածածկ ընդարձակ հրապարակում կանգնած են ինքնաթիռները, որոնցից մի քանիսի կողքին հռնդում են վառելիքով բեռնավորված վիթխարի ավտոցիստեռններ։ Դրանք ինքնաթիռը լիցքավորում են վառելիքով։ Այլ ինքնաթիռների մոտ կանգնած են բեռնատար ավտոմեքենաներ ու փոխակրիչներ, որոնց ժապավենով դեպի ինքնաթիռ են սողում բեռները։ Ուղևորներն ինքնաթիռին մոտենում են ավտոբուսներով կամ անմիջապես՝ կայարանաշենքի հատուկ ելքերով։
Միջազգային օդանավակայաններում աշխատում են հազարավոր բանվորներ, որոնք զբաղված են շենքերը և շրջակայքը մաքրելով, ինքնաթիռները վառելանյութով լիցքավորելով և տեխնիկապես սպասարկելով, բեռներն ու ուղեբեռները բեռնաթափելով ու բարձելով, ինչպես նաև թռիչքի մեկնող ուղևորների համար ուտելիք և անհրաժեշտ պարագաներ պատրաստելով։ Օդանավակայանի այլ ծառայողներ ուղևորներին սպասարկում են մինչև թռիչքը։ Օդանավակայանում գործում են հատուկ ծառայություններ՝ կարգավարական կետը, ներգաղթի և անձնագրային հսկողությունը, մաքսատունը, բժշկական սպասարկումը։ Անվտանգության ծառայությունը զննում է ուղևորներին, ստուգում է ուղեբեռները կամ ռենտգենանկարահանում է դրանք՝ թաքցված պայթուցիկ նյութեր, զենք կամ թմրանյութեր հայտնաբերելու նպատակով։


== Հայաստանի օդանավակայաններ ==
Հայաստանում գործում են Զվարթնոց, Էրեբունի, Շիրակ և այլ օդանավակայաններ։


== Ռեկորդակիր օդանավակայաններ ==
Աշխարհում ամենախոշորը Սաուդյան Արաբիայում գտնվող «Քինգ Հալիդ» միջազգային օդանավակայանն է, որն զբաղեցնում է 225 կմ2 տարածք։
Ամենամեծ թողունակությունն ունի ԱՄՆ-ի «Չիկագո» միջազգային օդանավակայանը, որն ամեն տարի սպասարկում է ավելի քան 67 միլիոն ուղևորի։
Տարածքների պակասության պատճառով Հոնկոնգի միջազգային օդանավակայանն ստիպված կառուցել են ծովից նվաճված հողատարածքի վրա։
Օկսանա Լինիվ

Օկսանա Լինիվ (ուկրաիներեն՝ Оксана Линів, հունվարի 6, 1978(1978-01-06), Բրոդի, Լվովի մարզ, Ուկրաինական ԽՍՀ, ԽՍՀՄ), ուկրաինացի դիրիժոր։ Գրացի օպերայի առաջին կին-դիրիժորը։


== Կենսագրություն ==
Երկու երաժիշտների աղջիկ է, երգչախմբի ղեկավարի թոռնուհի։ 1992-1996 թվականներին ֆլեյտա նվագել և դիրիժորություն է սովորել Ստանիսլավ Լյուդկևիչի անվան Լվովի պետական ուսումնարանում։ 1996-2003 թվականներին սովորել է Նիկոլայ Լեսենկոյի անվան Լվովի ազգային երաժշտական ակադեմիայում, Բոգդան Դաշակի դասարանում։ Ակադեմիայում սովորելու տարիներին Բոգդան Դաշակը նրան իր ասիստենտն է դարձնում։
2004 թվականին մասնակցել է Բամբերգի ֆիլհարմոնիայի՝ Գուստավ Մալերի անվան դիրիժորների առաջին մրցույթին։ Սա Օկսանայի առաջին ճանապարհորդությունն էր այլ երկիր։ Դրանից հետո, 2005 թվականին դարձել է Բամբերգի ֆիլհարմոնիայի դիրիժոր Ջոնաթան Ջոննաթան Նոթի ասիստենտուհին։
2005 թվականին Օկսանա Լինիվը տեղափոխվել է Դրեզդեն, որտեղ սովորել է Կառլ Մարիա ֆոն Վեբերի երաժշտության բարձրագույն դպրոցի ասպիրանտուրայում (ստացել է հետդիպլոմային կրթություն)։
Գերմանական ակադեմական ծառայությունների փոխանակումների (DAAD), Գյոթեի ինստիտուտ-հիմնադրամի և «Օսկար և Վիր Փիթերների» հիմնադրամի կրթաթոշակառու է։
2007-2009 թվականներին աջակցել է գերմանացի երաժիշտների ասոցացիայի «Դիրիժորների ֆորումին»։ Այդ ժամանակ նա հաճախել է վարպետության դասերի այնպիսի հայտնի գործիչների մոտ, ինչպիսիք են Հարմութ Հենխենը, Կուրթ Մազուրտ, Գեորգ Ֆրիչը և Ռոնալդ Զայֆարթը։
Որպես դիրիժոր հանդես է եկել Ուկրաինայում, Գերմանիայում, Ֆրանսիայում, Ռումինիայում, Էստոնիայում և Շվեյցարիայում կազմակերպված համերգներում։
Օկսանան Օդեսայի օպերայի և բալետի ազգային թատրոնում դիրիժոր է եղել այնպիսի ստեղծագործությունների համար, ինչպիսիք են «Բոհեմ»-ը, «Գեղջկական ասպետություն»-ը, «Ռիգոլետտո»-ն, «Մադամ Բատերֆլայ»-ը։ 2013/2014 թվականներից Օկսանա Լինիվը աշխատել է գլխավոր երաժշտական տնօրեն Կիրիլ Պետրենկոյի մոտ՝ որպես երաժշտական ասիստենտ։ Աշխատել է Բավարիայի պետական օպերայում, որտեղ որպես դիրիժոր հանդես է եկել «Կոմս Օրի», «Տիտոսի ողորմածությունը» ստեղծագործություններում։
2017 թվականի փետրվարին ընտրվել է որպես Գրացի օպերայի և Գրացի ֆիլհարմոնիկ նվագախմբի 2017-2018 թվականների գլխավոր դիրիժոր։


== Տես նաև ==
Մաքսիմ Ռիսանով


== Ծանոթագրություններ ==


== Արտաքին հղումներ ==
Biografie auf der Seite der Bayerischen Staatsoper Archived 2017-04-02 at the Wayback Machine.
Porträt «Die Dirigentin» (SZ vom 17. Juni 2015)
Օրլովկա (գյուղ, Բակալինսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ռուս.՝ Орловка, բաշկիրերեն՝ Орловка), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անի Սամսոնյան

Անի Տաճատի Սամսոնյան (փետրվարի 10, 1990(1990-02-10), Երևան, Հայկական ԽՍՀ, ԽՍՀՄ), հայ քաղաքական գործիչ, Լուսավոր Հայաստան կուսակցության անդամ, ՀՀ ԱԺ 7-րդ գումարման պատգամավոր։
ՀՀ ԱԺ մարդու իրավունքների և հանրային հարցերի մշտական հանձնաժողովի փոխնախագահ։


== Կրթություն ==
2007-2011 թվականներին սովորել է Խաչատուր Աբովյանի անվան հայկական պետական մանկավարժական համալսարանի Կուլտուրայի ֆակուլտետի լրագրության բաժնում։
2011-2013 թվականներին սովորել է Հայաստանի գիտությունների ազգային ակադեմիայի Միջազգային գիտակակրթական կենտրոնի միջազգային հարաբերությունների բաժնում։
2019- ցայսօր սովորում է Հայաստանի պետական կառավարման ակադեմիայի իրավագիտության բաժնի մագիստրատուրայում։


== Աշխատանքային գործունեություն ==
2010-2012 թթ. եղել է Հ. Շարամբեյանի անվան ժողովրդական ստեղծագործության կենտրոնի գիտաշխատող։
2012-2013 թթ. աշխատել է «Արմնյուզ» լրատվական հեռուստաընկերությունում՝ որպես լրագրող։
2012-2013 թթ. եղել է «Diplomat.am» վերլուծական կայքի հոդվածագիր («Տեղեկատվական պատերազմներ և քարոզչություն» խորագրով հոդվածաշար)։
2013-2014 թթ. եղել է «Հայնյուզ» մամուլի ակումբի համակարգող։
2015 թվականին «Լուսավոր Հայաստան» նախաձեռնության, այնուհետև «Լուսավոր Հայաստան» կուսակցության հիմնադիր անդամ, կուսակցության մամուլի խոսնակ։
2017 թվականի Երևանի ավագանու ընտրություններում ընտրվել է ավագանու անդամ, եղել է ավագանու քաղաքաշինության և հողօգտագործման հարցերի մշտական հանձնաժողովի փոխնախագահը։
2018 թվականի սեպտեմբերի 23-ին կայացած Երևանի ավագանու արտահերթ ընտրությունների արդյունքում «Լույս» դաշինքի համամասնական ցուցակով ընտրվել է Երևան քաղաքի ավագանու անդամ։
2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել Լուսավոր Հայաստան կուսակցության համապետական ցուցակով։


== Ծանոթագրություններ ==
Գյավուրլի

Գյավուրլի, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Ողնուղեղի սմքախտ

Ողնուղեղի ամքախտ, ողնուղեղի չորուկ (tabes dorsalis)՝ նյարդային համակարգի սիֆիլիսային ախտահարման ուշ ձևերից։ Առաջին ախտանշաններն ի հայտ են գալիս վարակումից 3—30 (հաճախ՝ մոտ 10) տարի հետո։


== Փուլեր ==
Ընթանում է կլինիկական երեք փուլով.


===== 1-ին փուլ =====
կեղծ արմատային կամ պրեատակտիկ փուլ, սկսվող տաբես, ընթանում է սահող ցավերով մարմնի տարբեր մասերում, լույսի հանդեպ աչքի բբի ռեակցիայի և աքիլլեսյան ջլի ռեֆլեքսի բացակայությամբ։


===== 2-րդ փուլ =====
Երկրորդ կամ ատակտիկ փուլում, բացի վերոհիշյալ ախտանշաններից, առաջանում է նաև քայլվածքի խանգարում (հիվանդը քայլում է ճոճվելով)՝ հատկապես մութ պայմաններում կամ աչքերը փակելիս և ներքին օրգանների կրիզներ (ցավեր)։


===== 3-րդ փուլ =====
Երրորդ կամ տաբոպարալիտիկ փուլում ատաքսիան արտահայտված է լինում այնքան ուժեղ, որ հիվանդը չի կարողանում քայլել, նստել և գամվում է անկողնուն։ Ծայրանդամների լուծանքներ չեն լինում։ Աչքի հատակում հայտնաբերվում է տեսողական նյարդի պտկիկի գորշ ապաճում։ Առաջանում են հոդերի ձևախախտումներ, սնուցողական խոցեր (հաճախ կրունկների շրջանում)։


== Բուժում ==
հակասիֆիլիսային դեղամիջոցներ, պենիցիլին և այլն։


== Ծանոթագրություններ ==
Կուինտո Վիչենտինո

Կուինտո Վիչենտինո (իտալերեն՝ Quinto Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 4638 մարդ, բնակչության խտություն՝ 273 մարդ/կմ²։ Զբաղեցնում է 17 կմ² մակերես։ Փոստային ինդեքս 36050։ Հեռախոսային կոդ՝ (+39) 0444։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Տայոժնոե (գյուղ, Խաբարովսկի շրջան)

Տայոժնոե (ռուս.՝ Таёжное), գյուղ Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2011 թվականին գրանցված տվյալներով կազմում էր 3374 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Swift (ծրագրավորման լեզու)

Swift, ծրագրավորման լեզու՝ Apple ընկերության կողմից։ Ստեղծվել է առաջին հերթին iOS և macOS ծրագրավորողների համար։ Swift֊ը աշխատում է Cocoa և Cocoa Touch ֆրեյմվորքերով և Apple֊ի կողմից ստեղծված բազային համակարգով՝ Objective-C լեզվով գրված։ Swift֊ը մտածվել է որպես ավելի հեշտ ընթերցվող և ծրագրավորողի սխալներն ուղղող լեզու համեմատած Objective-C֊ի։ Swift֊ով գրված ծրագրերն կամպիլացվում են LLVM֊ով, որն ինտեգրված է Xcode 6 և ավելի բարձր տարբերակի ծրագրավորման միջավայրում։ Swift֊ը կարող է ռայնթայմ օգտագործվել Objective-C֊ի հետ, որը հնարավորություն է տալիս ծրագրում համատեղել երկու լեզուների օգտագործումը (ինչպես նաև C լեզվի կիրառությունը)։


== Պատմություն ==
Apple ընկերության ծրագրերի մշակման ավագ վիցե֊նախագահ Քրեյգ Ֆեդերիգին լեզվի անոնսի ժամանակ հայտարարել է, որ Swift լեզուն եղել է դեռևս NeXT պլատֆորմում (NeXTSTEP օպերացիոն համակարգը արտադրվել է 1989-1995 թվականներին), որն էլ հիմք է հանդիսացել ներկայիս macOS, հետո նաև iOS համակարգի համար։
Լեզվի մշակման վրա աշխատանքը սկսվել է 2010 թվականին Քրիս Լաթների կողմից, ով հանդիսանում էր որպես ծրագրավորման հարթակ ստեղծելու ինստրումենտների մշակման բաժնի պետ և LLVM֊ի մշակողնեղներից մեկը։ Swift֊ը իր մեջ պարունակում է կոնցեպտներ «Objective-C, Rust, Haskell, Ruby, Python, C#, CLU, և շատ այլ լեզուներից»։
2014 թվականի հունիսի 2֊ին WWDC կոնֆերանսում Swift֊ը պաշտոնապես ներկայացվեց, և ընկերությունը տրամադրեց նաև անվճար գիրք լեզուն յուրացնելու համար՝ «iBook Store»֊ում։
Swift 1.0֊ն թողարկվել է 2014 թվականի սեպտեմբերի 9֊ին՝ Xcode 6.0 ծրագրավորման միջավայրով՝ iOS հարթակի համար։
2015 թվականի հունիսին Apple ընկերությունը հայտարարեց Swift 2.0֊ի թողարկման մասին, որն իր հետ բերեց նոր API, լեզվի նոր սինտաքս։
2015 թվականի դեկտեմբերի 3֊ին լույս տեսավ Swift 3.0֊ի թեստային տարբերակը՝ OS X, iOS և Linux օպերացիոն համակարգերի աջակցությամբ, և Apache 2.0 license with a Runtime Library Exception ազատ լիցենզիայով լիցենզավորված։
2010 թվականի ապրիլի 10֊ին Google֊ը հայտարարեց Swift֊ը Android հարթակի համար «առաջին լեզուն» դարձնելու մասին։ Լեզուն բավականին արագ է, որի պատճառով էլ Google֊ը պլանավորում է այն օգտագործել։ Այն կնվազացնի ծրագրերի քանակը, որ ի սկզբանե ստեղծվում են iOS հարթակի համար, և ավելի ուշ Android֊ի։
2017 թվականի սեպտեմբերի 19֊ին թողարկվել է Swift 4.0֊ն։


== Կոդի օրինակներ ==


== Ծանոթագրություններ ==


== Արտաքին հղումներ ==
կայքում լեզվի նկարագրությունը(չաշխատող հղում)
լեզվի պաշտոնական բլոգը(չաշխատող հղում)
լեզվի պաշտոնական կայք
Ասիական լայնականջ չղջիկ

Ասիական լայնականջ չղջիկ (լատ.՝ Barbastella leucomelas), հարթաքթայինների ընտանիքի կաթնասուն կենդանի, որը գրանցված է Հայաստանի Կարմիր գրքում։ Հայաստանում հանդիպում է հարավ և հարավարևելյան մարզերում։ Բնակվում է քարանձավներում, խորշերում, տարբեր շինությունների նկուղներում, երբեմն՝ պայտաքիթ և հարթաքիթ չղջիկների ընտանիքների այլ տեսակների հարևանությամբ։


== Արտաքին կառուցվածք ==
Մարմնի երկարությունը մինչև 47 մմ է, պոչինը՝ մինչև 35 մմ, կենդանի զանգվածը՝ 7-8 գ։ Ականջները լայն են (1517 մմ), արտաքին եզրին արտահայտված մաշկային ելուստը (ցցվածք) բացակայում է։ Միջին ականջաելունդը (կոզելոկ) հիմքում լայնացած է։ Մարմնի վերին մասը ոսկեգույն է կամ հարդագույն, փորինը՝ սպիտակաարծաթագույն։


== Սննդառություն ==
Որսի է դուրս գալիս մթնշաղին։ Սնվում է միջատներով (գերադասում է գիշերաթիթեռներին և մոծակներին), ինչպես նաև ճանճերով, մոծակներով ու բզեզներով։


== Էկոլոգիա ==
Սովորաբար, ապրում և ձմեռում են քարանձավներում և անձավներում, հազվադեպ` տարբեր շինությունների նկուղներում և ձեղնահարկերում։ Գերադասում են բնակվել նոսրանտառներում և ջրավազաններին մոտ։
Երբեք մեծ գաղութներ չեն առաջացնում, ավելի հաճախ ապրում են մենակ կամ փոքր խմբերով (2-7 առանձնյակ)։ Ակտիվ են օրվա բոլոր մութ ժամերին։ Էգը մայիսի վերջին կամ հունիսի սկզբին ծնում է մեկ, հազվադեպ` երկու ձագ։ Ձմռանն անցնում են ավելի խոր և համեմատաբար տաք թաքստոցներ։


== Տարածվածություն ==
Տարածված է Հարավային Կովկասից մինչև Դաղստան, Հիմալայներ և Սիչուան։
Հայաստանն այս սակավաթիվ տեսակի արեալի արևմտյան սահմանն է։ Ընդգրկում է Երևանի շրջակայքը, Կոտայքի մարզը (Գառնի, Գեղարդ, Արզնի, Աբովյան), Վայոց ձորի մարզը (Արփի, Ելփին, Չիվա, Արենի, Հերհեր, Մարտիրոս գյուղեր և այլն), Սյունիքի մարզը (Խնձորեսկ, Նռնաձոր (Նյուվադի) գյուղեր, Մեղրի և Գորիս քաղաքներ), Տավուշի և Լոռու մարզեր։


== Պահպանություն ==
Քիչ մտահոգող կարգավիճակով տեսակն ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Արեալը նկատելիորեն կրճատվում է հյուսիսից դեպի հարավ։ Այս տեսակի հանդիպման սովորական վայրերում ևս թվաքանակը կրճատվել է։
Սպառնացող վտանգներից է բնական հարմար թաքստոցների կրճատումը և քանդումը։
Քարանձավների մի մասը ընդգրկվել է բնության հուշարձանների ցանկում։ «Մագելի» քարանձավը փակվել է այցելուների համար։


== Ծանոթագրություններ ==
Ժողովածու (975)

Ժողովածու 975, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 975 թվի տակ։ Ձեռագիրը գրվել է 1194-1195 թվականներին Մարկոս գրիչի կողմից։ Ծաղկող՝ Գրիգոր։ Ստացողը եղել է Հովհաննեսը։ Գրված է թղթի վրա, որը ունի 35X25,5սմ չափս։ Ձեռագիրը կազմված է 350 թերթից։ Գրված է երկսյուն, բոլորագիրով։ Ունի կիսախորան, լուսանցազարդ մանրանկարներ։ Կազմը` կաշվեպատ ստվարաթուղթ։


== Բովանդակություն ==
Կիւրզի Երուսաղեմացւոյ Կոչումն ընծայութևան։
Եղիշէի Ի չարաբանս Քրիստոսի։
Վարք Կիւրդի։


== Ծանոթագրություններ ==
Լը Պուզեն

Լը Պուզեն (ֆր.՝ Le Pouzin), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 2877 մարդ, բնակչության խտությունը` 229.79 մարդ/կմ²։ Բնակավայրը զբաղեցնում է 12.52 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 115 կմ հարավ, Պրիվա քաղաքից` 12 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1710 աշխատունակ (15-64 տարեկան) բնակիչ, որոնցից ակտիվ էին 1213-ը, իսկ ոչ ակտիվները` 497։ Ակտիվության ցուցանիշը կազմում է 70,9 %։ 1213 աշխատունակ մարդկանցից աշխատել է 1033 անձ (553 տղամարդ և 480 կին)։ Գործազուրկ են եղել 180 անձ (95 տղամարդ և 85 կին)։ 497 անաշխատունակներից 132-ը եղել են աշակերտներ կամ ուսանողներ, 165-ը` թոշակառուներ, իսկ 200-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լևոն Գենչ

Լևոն Գևորգի Գենչ (Գենչղլյան) (օգոստոսի 29, 1897(1897-08-29), Դոնի Ռոստով, Դոնի զորքի մարզ, Ռուսական կայսրություն - նոյեմբերի 21, 1974(1974-11-21), Դոնի Ռոստով, ՌԽՖՍՀ, ԽՍՀՄ), խորհրդային շրջանի հայ նկարիչ։


== Կենսագրություն ==
1918-1923 թվականներին սովորել է Դոնի Ռոստովի գեղարվեստական ստուդիայում։ Մինչև 1966 թ. ապրել է Մոսկվայում, Հայրենական մեծ պատերազմի տարիներին՝ Երևանում։


== Ստեղծագործություններ ==
Քաղաքական ծաղրանկարներ է տպագրել «Պրոժեկտոր» (1920-ական թթ․), «Կրոկոդիլ» (1928), «Սովետական Հայաստան», «Կոմունիստ» և այլ պարբերականներում։
Նկարազարդել է մի շարք գրքեր (Մաքսիմ Գորկու «Կլիմ Սամգինի կյանքը», 1935)։
1944 թ. անհատական ցուցահանդես է ունեցել Երևանում։


== Ծանոթագրություններ ==
Օլեգ Սիրգի

Օլեգ Սիրգի (հուլիսի 9, 1987(1987-07-09), Կրասնոյարսկ, ՌԽՖՍՀ, ԽՍՀՄ), մոլդովացի ծանրամարտիկ, մինչև 56 կգ քաշային կարգում Եվրոպայի եռակի չեմպիոն։
Օլեգ Սիրգին 2013 թվականին Մոլդովայի սպորտի նախարարության կողմից ճանաչվել է «Մոլդովայի 2013 թվականի տարվա մարզիկ»։


== Սպորտային կարիերա ==


=== Ելույթների ցուցանիշներ ===


== Ծանոթագրություններ ==


== Արտաքին հղումներ ==
Էջը IWF կայքում Archived 2013-10-27 at the Wayback Machine.
Սեռա Դորադա

Սեռա Դորադա (պորտ.՝ Serra Dourada), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սանտա Մարիա դա Վիտորիա գավառի կազմի մեջ։ Բնակչության թվաքանակը 2020 թվականի տվյալներով եղել է 17.321։ Գրավում է 1 441,545 կմ2 տարածք։ Բնակչության խտությունը՝ 12,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 39.598.925,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.172,30 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,637 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Քառաէթիլկապար

Քառաէթիլկապար, տետրաէթիլկապար, (C2Hs)4Pb, ցնդող, անգույն յուղանման հեղուկ է։ Եռման ջերմաստիճանը՝ 200 °C (քայքայվելով), խտությունը՝ 1652 կգ/մ3։ Ջրում չի լուծվում, խառնվում է օրգանական լուծիչների հետ։ Ստացվում է C2HsCl-ը կապարի և նատրիումի համաձուլվածքի հետ կատալիզատորների (ամիններ, բուտիլքլորիդ) առկայությամբ հալելով։ Լայնորեն օգտագործվում է էթիլային հեղուկի (օրինակ՝ բենզինի) բաղադրության մեջ՝ որպես հակադետոնատոր ներքին այրման կարբյուրատորային շարժիչներում։ Քառաէթիլկապարը խիստ թունավոր է, օրգանիզմ կարող է թափանցել և շնչառական ուղիներով, չվնասելով մաշկը ստամոքսաաղիքային համակարգը։ Օդում սահմանային թույլատրելի քանակությունը 0,005 մգ/մ3 է։
Լասուրիաշի

Լասուրիաշի (վրաց.՝ ლასურიაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 550 մետր բարձրության վրա։ Շրջկենտրոն Ցագերից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 235 մարդ։


== Ծանոթագրություններ ==
Ահզարիթ

Ահզարիթ (եբրայերեն՝ אכזרית‎ «դաժան») արաբական երկրներից պատերազմի ժամանակ վերցված ռազմավար Т-54 և Т-55 տանկերի հիման վրա ստեղծած իսրայելական ծանր թրթուրավոր զրահափոխադրիչ։


== Արտաքին հղումներ ==
Achzarit
Achzarit Mk 1/2 հետևազորի մարտական մեքենա
Աղթամարի կղզում

«Աղթամարի կղզում», Հովհաննես Թումանյանի բանաստեղծություններից՝ գրված 1915 թվականին։


== Պատմություն ==
Թումանյանն այս բանաստեղծությունը գրել է 1915 թվականի հունիսի 16-ին, Աղթամար կղզում։
Եղիշե Չարենցի անվան գրականության և արվեստի թանգարանի Թումանյանի ֆոնդի № 71-ում պահվում է ուրիշի արտագրված մի օրինակ, որի քսաներեքերորդ տողը Թումանյանն է ուղղել։ Այն եղել է «Սերը որ մեռավ», իսկ Թումանյանը փոխել է «Սիրտը որ մեռավ»։
Առաջին անգամ տպագրվել է 1915 թվականի հունիսի 24-ին Վանում լույս տեսած «Աշխատանք» շաբաթաթերթի № 27-ում, այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 177-178)։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Աշխատանք» շաբաթաթերթից։


== Ծանոթագրություններ ==
Զեդա Բզուբզու

Զեդա Բզուբզու (վրաց.՝ ზედა ბზუბზუ), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 320 մետր բարձրության վրա։ Շրջկենտրոն Քեդայից 15 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 306 մարդ։


== Ծանոթագրություններ ==
Վահան Բաբայան

Վահան Շոթայի Բաբայան (նոյեմբերի 26, 1980(1980-11-26), Երևան, Հայկական ԽՍՀ, ԽՍՀՄ), քաղաքական գործիչ, Հայաստանի Ազգային ժողովի նախկին պատգամավոր,


== Կենսագրություն ==
Վահան Բաբայանը ծնվել է 1980 թվականի նոյեմբերի 26-ին Երևանում։ 2003-2005 թվականներին ծառայել է Հայաստանի Հանրապետության զինված ուժերում։ 2003 թվականին ավարտել է Խաչատուր Աբովյանի անվան հայկական պետական մանկավարժական համալսարանի (ՀՊՄՀ) պատմաաշխարհագրական ֆակուլտետը։ 1999-2001 թվականներին եղել է ՀՊՄՀ պատմաաշխարհագրական ֆակուլտետի ուսանողական խորհրդի նախագահ, ապա ՀՊՄՀ ուսանողական խորհրդի փոխնախագահ։ 2010 թվականին հիմնադրել և ղեկավարել է «Երիտասարդական կառավարություն» և «Երիտասարդական քաղաքապետարան» նախագծերը։ 2011 թվականին ղեկավարել է ԱՊՀ երկրների «Ծաղկաձոր 2011» երիտասարդական միջազգային կրթական հավաքը։ 2006-2007 թվականներին եղել է Հայաստանի երիտասարդական կուսակցության (ՀԵԿ) փոխնախագահ, իսկ 2007-2011 թվականներին` ՀԵԿ նախագահ։
2011 թվականին ընտրվել է ԲՀԿ քաղաքական խորհրդի անդամ (ԲՀԿ-ին ՀԵԿ-ի միավորվելուց հետո)։ 2014 թվականին եղել է ԲՀԿ քաղաքական խորհրդի քարտուղար։ 2012 թվականի մայիսի 6-ին ընտրվել է Ազգային Ժողովի պատգամավոր համամասնական ընտրակարգով «Բարգավաճ Հայաստան» կուսակցությունից։


== Անձնական կյանք ==
Ամուսնացած է։


== Ծանոթագրություններ ==


== Արտաքին հղումներ ==
Ոտնչոր

Ոտնչոր, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է արգավանդ սարավանդի վրա՝ Սիփանի լեռների մոտ։


== Անվան ստուգաբանություն ==
Անվանումը ծագել է Ոտնջուր անվանման աղավաղումից։


== Պատմություն ==
1915 թվականի Մեծ եղեռնի ժամանակ Ոտնչորը ավերվել է թուրքերի կողմից, իսկ բնակչությունը տեղահան է արվել։


== Բնակչություն ==
XX դարի սկզբներին գյուղն ուներ 100-120 տուն բնակիչ։ Բնակչության գերակշռող մասը հայեր էին։


== Տնտեսություն ==
Բնակչությունը հիմնականում զբաղվում էր անասնապահությամբ, երկրագործությամբ և արհեստներով։


== Պատմամշակութային կառույցներ ==
Ոտնչորն ուներ 2 հայկական եկեղեցի։


== Հասարակական կառույցներ ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բելուա ան Սանտեր

Բելուա ան Սանտեր (ֆր.՝  Belloy-en-Santerre), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 166 մարդ, բնակչության խտությունը` 30.24 մարդ/կմ²։ Բնակավայրը զբաղեցնում է 5.49 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 40 կմ արևելք։


== Բնակչություն ==


== Տնտեսություն ==
2010 թվականին ուներ 106 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 30։ Ակտիվության ցուցանիշը կազմում է 71,7 %։ 76 աշխատունակ մարդկանցից աշխատել է 69 անձ (38 տղամարդ և 31 կին)։ Գործազուրկ են եղել 7 անձ (4 տղամարդ և 3 կին)։ 30 անաշխատունակներից 7 եղել են աշակերտներ կամ ուսանողներ, 9-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոմադա

Պոմադա, (ֆր.՝ pommade), մազերի խնամքի համար նախատեսված կոսմետիկ միջոց է։ Գործածությունից դուրս է եկել 20-րդ դարում։ Ժամանակակից լեզվով «պոմադան» նույնացվում է շրթներկի հետ։
«Պոմադա» բառն ունի ռոմանական արմատներ՝ լատ.՝ pomum՝ խնձոր․  հին Հռոմում  «պոմադա» էր կոչվում բուժիչ քսուքը, որը պատրաստվում էր ճարպից և խնձորի միջուկից։ Պոմադա բառը ռուսերեն լեզվում հայտնվել է 17-րդ դարում ֆր.՝ pommade կամ գերմ.՝ Pomade բառերից։ Ամենասկզբում ռուսերենում  «պոմադամ» համարվել  էր դեղամիջոց, սակայն 19-րդ դարում այդ բառ սկսել են հասկանալ, որպես դեկորատիվ կոսմետիկ միջոց։ 19-20-րդ դարերում պոմադա անվանել են մազերի խնամքի միջոց՝ քսուքի տեսքով, որը փայլ է հաղորդել մազերին և սանրվածքը դարձրել է ավելի ամուր։ Պոմադայի պատրաստման հիմնական բաղադրիչը եղել է  ճարպը, որը ստացվել է խոզի, ցուլի կամ այլ մաշկաճարպից, որին ավելացրել են հոտավետ նյութեր։
Պոմադան հայնի է դարձել 19-րդ դարի երկրորդ և 20-րդ դարի առաջին կեսին, այն օգտագործել են ինչպես կանայք, այնպես էլ  տղամարդիկ։ Դերասան  Ռուդոլֆ Վալենտինոն և համր կինոյի այլ արքաներ պոմադապատել են մազերը բրիոլինով։ Պոմադայի մրցակից է դարձել մազերի քսուք, որի հայտնվելուց հետո մազերի պոմադան որպես կոսմետիկ միջոց հնացել է, իսկ պոմադա բառն առավելապես նույնացվել է շրթներկի հետ։


== Ծանոթագրություններ ==
Սուրբ Հարություն եկեղեցի (Սանկտ Պետերբուրգ)

Անվան այլ կիրառումների համար տե՛ս՝ Սուրբ Հարություն եկեղեցի (այլ կիրառումներ)Սուրբ Հարություն եկեղեցի (ռուս.՝ Церковь Святого Воскресения)՝ Հայ առաքելական եկեղեցու տաճար Ռուսաստանի Դաշնության Սանկտ Պետերբուրգ քաղաքի հայկական գերեզմանատան մոտ։
Ներկա դրությամբ վանքի առաջնորդը Սարգիս Չոփուռյանն է։


== Հիմնադրում ==
Սանկտ Պետերբուրգում առաջին հայերը հաստատվել էին դեռ Պետրոս I կայսեր օրոք։ Մինչև 1791 թվականը նրանց թաղվում էին Սմոլենսկի գերեզմանատանը, սակայն 1791 թվականից Եկատերինա II կայսրուհու հրամանով բացվում է առանձին հայկական գերեզմանատուն։ Միաժամանակ՝ 1791 թվականի մայիսի 4–ին գերեզմանին կից կառուցվում է Սուրբ Հարություն եկեղեցին։
Եկեղեցու շինարարությունը սկսվել է Պետերբուրգի հայ համայնքի առաջնորդ Հովհաննես Լազարյանի նախաձեռնությամբ։ 1791 թվականին ռուս-շվեդական պատերազմում զոհվում է իր միակ որդին՝ Արտեմը, և եկեղեցին սկզբնական շրջանում կառուցվում է որպես ընտանեկան դամբարան։ 1793 թվականին տեղի է ունեցել եկեղեցու օծումը։
Եկեղեցու նախագծի հեղինակն է Յուրի Ֆելտենը, ով հայկական եկեղեցիներ էր կառուցել Սանկտ Պետերբուրգում (Սուրբ Կատարինե) և Մոսկվայում (Սուրբ Խաչ). Եկեղեցին կառուցել են ճարտարապետներ Եգոր Սոկոլովը, Պորտոն և Բերնիկովը։
1901 թվականին ճարտարապետ Ալեքսանդր Կոչետովի նախագծով նրան կից կառուցվել է եկեղեցական տուն, որի պատերը զարդարված են հայկական ճարտարապետական նախշերով ու քանդակներով։


== Խորհրդային շրջան ==
1930–ական թվականներին եկեղեցին փակվել է և օգտագործվել որպես քանդակագործության արհեստանոց։ Միայն 1988 թվականին եկեղեցին վերադարձվել է հավատացյալներին։


== Արդի շրջան ==
1994 թվականին եկեղեցու դիմաց կանգնեցվել է երևանցի վարպետ Ա․Հովսեփյանի կողմից պատրաստված խաչքար։


== Տես նաև ==
Սուրբ Կատարինե եկեղեցի (Սանկտ Պետերբուրգ)
Հայերը Սանկտ Պետերբուրգում


== Արտաքին հղումներ ==
Քարտեզի վրա եկեղեցու դիրքը


== Ծանոթագրություններ ==


== Արտաքին հղումներ ==
Նոր Նախիջևանի և Ռուսաստանի թեմի կայքը Archived 2013-09-03 at the Wayback Machine.
HAVATAMK թերթի կայքը Archived 2014-12-19 at the Wayback Machine.
«Հայկական եկեղեցի» թերթի կայքը
Աննա (ֆիլմ, 2019)

«Աննա» (ուկրաիներեն՝ Анна), լոնդոնաբնակ իսրայելցի կինոռեժիսոր Դեկել Բերենսոնի նկարահանած կենդանի գործողությամբ կարճամետրաժ ֆիլմ։ 15 րոպեանոց ֆիլմն անդրադառնում է իրական աշխարհի սոցիալական և հումանիտար խնդիրներին՝ պատկերելով օտարերկրյա տղամարդկանց համար Ուկրաինայում կազմակերպված «Սիրո շրջագայությունները», ովքեր կին զուգընկեր են փնտրում՝ տուն տանելու համար։
Ֆիլմի պրեմիերան կայացել է Կաննի 72-րդ կինոփառատոնում, արժանացել է BIFA մրցանակի, ընդգրկվել է BAFTA-ի կարճ ցուցակում, առաջադրվել է Իսրայելի և Ուկրաինայի կինոակադեմիաների մրցանակաբաշխություններում։


== Սյուժե ==
Աննան միջին տարիքի միայնակ մայր է և ապրում է պատերազմից ավերված Արևելյան Ուկրաինայում, որևէ փոփոխության հույս չունի։ Մսի վերամշակման գործարանում աշխատելու ժամանակ նա լսում է ռադիոգովազդ՝ մասնակցելու օտարերկրյա տղամարդկանց համար կազմակերպված երեկույթին, ովքեր, սեր փնտրելու նպատակով, շրջում են երկրով մեկ։ Աննան դստեր հետ միասին հայտնվելով այնտեղ, առերեսվում է ծերության իրողությունների հետ և հասկանում տղամարդկանց իրական մտադրությունները։ Նրանք երկուսն էլ գիտակցում են իրավիճակի անհեթեթությունն ու անարգանքը։


=== Դերերում ===
Սվետլանա Ալեքսեևնա Բարանդիչ - Աննա
Անաստասիա Վյազովսկայա - Ալինա
Ալինա Չոռնոգուբ - թարգմանիչ
Լիանա Խոբելյա - երեկույթի կազմակերպիչ


== Կինոփառատոներ ==
Ֆիլմը ստացել է բազմաթիվ մրցանակներ, ցուցադրվել է մոտ 350 փառատոներում և ընտրվել ավելի քան 160 անգամ


== Տեխնիկական տվյալներ ==
Ռեժիսոր, սցենարիստ - Դեկել Բերենսոն
Պրոդյուսեր (ներ) Դեկել Բերենսոն, Մերլին Մերթոն, Օլգա Բեսխմելնիցինա, Փոլ Ուեսլի, Էնդրյու Կարլբերգ, Ալեքս Չանգ, Էլադ Քեյդան, Նատալյա Լիբեթ
Օպերատոր - Վլադիմիր Իվանով
Խմբագիր - Եգոր Տրոյանովսկի
Կինոարտադրությունը - Three Color Films, ESSE Production House, Blue Shadow Films


== Ծանոթագրություններ ==


== Արտաքին հղումներ ==
Anna on the director’s website
Կրաոն (կանտոն)

Անվան այլ կիրառումների համար տե՛ս՝ Կրաոն (այլ կիրառումներ)Կրաոն (ֆր.՝ Craonne), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 5584 մարդ էր։Կանտոնի համարը 212 է։ Կրաոն կանտոնում կա 34 կոմունա, որոնցից ամենամեծը Կրաոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հայրենիք կուսակցություն (Ադրբեջան)

Անվան այլ կիրառումների համար տե՛ս՝ Հայրենիք կուսակցություն (այլ կիրառումներ)Հայրենիք կուսակցություն (ադրբ.՝ Ana Vətən Partiyası, AVP), Ադրբեջանական Հանրապետությունում գործող կուսակցություն։ Կուսակցության հիմնադիր և գործող նախագահն է Սոցիալական պաշտպանության նախկին նախարար Ֆազայիլ Աղամալըն։ Կուսակցության անդամների զգալի մասը Հայաստանի Հանրապետության տարածքից ծագող ադրբեջանցիներ են։


== Պատմություն ==
Կուսակցությունը հիմնադրվել է 1990 թվականին։ Կուսակցության նպատակն է ստեղծել «ազատ, հզոր, ժողովրդավարական և ամբողջական Ադրբեջան»։ 2010 թվականի խորհրդարանական ընտրություններին կուսակցությունը ստացել է 125-ից 2 պատգամավորական մանդատ, 2015 թվականի խորհրդարանական ընտրություններին՝ 1:


== Ընտրություններ ==


== Արտաքին հղումներ ==
http://avp.az Հայրենիք կուսակցություն (Ադրբեջան). պաշտոնական կայք (չաշխատող հղում) (az) (Archive)


== Ծանոթագրություններ ==
Սաառդե (Էստոնիայի շրջան)

Սաառդե շրջան (էստ․՝ Saarde vald), շրջան Էստոնիայի Պյարնումաա նահանգում։ Շրջանի կենտրոնն է Կիլինգի-Նիմմե քաղաքը։


== Բնակչություն ==
2010 թվականի տվյալներով շրջանում բնակվում էին 4350 մարդ։ Բնակչության խտությունը շրջանում կազմում էր 6,15 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Սալու-Մաղարա

Սալու-Մաղարա, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Լուգովայա (գյուղ, Բերշադի շրջան)

Անվան այլ կիրառումների համար տե՛ս՝ ԼուգովայաԼուգովայա (ուկրաիներեն՝ Лугова), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1400 թվականին։
2001 թվականի տվյալներով Լուգովայա գյուղում բնակվում էր 627 մարդ։ Բնակավայրը զբաղեցնում է 11 կմ² տարածք։ Բնակչության խտությունը կազմում էր 57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նաղվարևի (Շուախևի շրջան)

Նաղվարևի (վրաց.՝ ნაღვარევი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Սարգիս Սաֆարյան

Անվան այլ կիրառումների համար տե՛ս՝ Սարգիս Սաֆարյան (այլ կիրառումներ)Սարգիս Արքեպիսկոպոս Սաֆարյան (1699 - 1773), եղել է հայ արքեպիսկոպոս, առաջնորդ Կեսարիա և Գաղատիա։
Նա մեկնել է Հռոմ և ապա Վենետիկ, ուր նրան հաջողել է գրադարան հիմնել։ Հրատարակել է 15 անուն գիրք (1742-1952 թվականներին), որոնց մեջ են Էֆիմերտեի գուշակությունները, Խորենացու պատմությունը և աշխարհագրությունը։
Վենետիկից վերադարձել է Պոլիս, ուր որպես կաթոլիկ հալածվելով փախել է Եվրոպա։ Վախճանվել է 1773 թ. Լիվոռնոյում։


== Աղբյուրներ ==
Րաֆֆի օրացոյց, Թեհրան, Իրան, 2008
Էֆիմէրտէ, Տպարանի Տր. Յովսէփայ Ստափփանուէան, Կալկաթայ, 1798
Ուտոպիա հարթավայր

Անվան այլ կիրառումների համար տե՛ս՝ Ուտոպիա
Ուտոպիա հարթավայր (Utopia Planitia), հսկայական իջվածք, որը տեղակայված է Մարսի հյուսիսային կիսագնդի արևելյան մասում, որը գտնվում է Բորեյի մեծ հարթավայրի մոտ։ Հարթավայրի վրա գտնվում են քիչ քանակով խառնարաններ։


== Հետազոտությունները ==
Հենց այս հարթավայրում է վայրէջք կատարել «Վիկինգ-2» ԱՄԿ-ն։ «Վիկինգի» իջեցվող սարքը իր աշխատանքի ընթացքում ստացել է Մարսի համայնապատկերներ, որոնք հետագայում ուղարկվել են Երկիր։ Այս լուսանկարներով գիտնականները պարզեցին, որ քարաբեկորները, որոնք սփռված են այս հարթավայրում, կազմված են բարդ շերտավոր ապարներից։


== Հետաքրքիր փաստեր ==
Հարթավայրը անվանվել է ի պատիվ Թոմաս Մորի նույնանուն գրքի։
Star trek-ի մտացածին տիեզերքում այն հանդիսանում է USS Enterprise NCC-1701-D տիեզերանավի կառուցման վայրը։


== Ծանոթագրություններ ==


== Արտաքին հղումներ ==
Ուտոպիա հարթավայրը Google Mars քարտեզում (անգլ.)
Լևոն Թորոսյան (բանաստեղծ)

Լևոն Սամվելի Թորոսյան (դեկտեմբերի 10, 1934(1934-12-10), Հառիճ, Արթիկի շրջան, Հայկական ԽՍՀ, ԱԽՖՍՀ, ԽՍՀՄ - հուլիսի 28, 1969(1969-07-28)), հայ բանաստեղծ, ԽՍՀՄ գրողների միության անդամ 1960 թվականից։


== Կենսագրություն ==
Ծնվել է ՀԽՍՀ Արթիկի շրջանի Հառիճ գյուղում։ 1956 թվականին ավարտել է Լենինականի Միքայել Նալբանդյանի անվան մանկավարժական ինստիտուտի լեզվագրական ֆակուլտետը։ 1956-1966 թվականներին աշխատել է Լենինականի Ավետիք Իսահակյանի անվան քաղաքային գրադարանում։ 1966-1969 թվականներին ռուս և արտասահմանյան գրականություն է դասավանդել Լենինականի Մ. Նալբանդյանի անվան մանկավարժական ինստիտուտում։ Մահացել է 1969 թվականին։


== Մատենագրություն ==
Քեզ համար (բանաստեղծությունների ժողովածու), Երևան, Հայպետհրատ, 1961, 44 էջ։
Քո սերը, Երևան, «Հայաստան», 1966, 76 էջ։
Երրորդ գարուն, Երևան, «Հայաստան», 1971, 99 էջ։


== Ծանոթագրություններ ==
Վլադիմիր Գոնչարենկո (դիվանագետ)

Վլադիմիր Գոնչարենկո (ռուս.՝ Влади́мир Бори́сович Гончаре́нко, հոկտեմբերի 28, 1954(1954-10-28), Մոսկվա, ԽՍՀՄ - մարտի 28, 2022(2022-03-28)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2008 թվականի հոկտեմբերի 29)։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, իսպաներենին և պորտուգալերենին։
1980 թվականից զբաղվում է դիվանագիտական գործունեությամբ։

1999 թվականից մինչև 2003 թվականը Պորտուգալիայում եղել է Ռուսաստանի Դաշնության դեսպանատան խորհրդական-դեսպանորդ։
2003-ից մինչև 2006 թվականը եղել է Ռուսաստանի Դաշնության արտաքին գործերի նախարարության նախարարի քարտուղարության դեպարտամենտի տնօրենի տեղակալ։
2006 թվականի փետրվարի 16-ից մինչև 2013 թվականի հունիսի 19-ը Մադագասկարում և Կոմորյան կղզիներում եղել է Ռուսաստանի արտակարգ և լիազոր դեսպան։
2013 թվականից մինչև 2019 թվականը արտերկրում եղել է Ռուսաստանի Դաշնության արտաքին գործերի նախարարության հայրենակիցների հետ աշխատանքի դեպարտամենտի տնօրենի տեղակալ։
2019 թվականից Բրունեյում հանդիսանում է Ռուսաստանի արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2002 թվականի հունվարի 15)
1-ին դասի արտակարգ և լիազոր դեսպանորդ (2008 թվականի հոկտեմբերի 29)


== Ծանոթագրություններ ==


== Արտաքին հղումներ ==
Ռուսաստանի ԱԳՆ
Սակիլասոնիո

Սակիլասոնիո (վրաց.՝ საკილასონიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սենակից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 355 մարդ։


== Ծանոթագրություններ ==
Ենյո Ռեյտյո

Ենյո Ռեյտյո (իսկական անունը՝ Ենյո Ռեյխ մարտի 29, 1905(1905-03-29), Բուդապեշտ, Ավստրո-Հունգարիա - հունվարի 1, 1943(1943-01-01), Evdakovo, Կամենսկի շրջան, Վորոնեժի մարզ, ՌԽՖՍՀ, ԽՍՀՄ), հունգարացի գրող, ֆանտաստ, թատերագիր և լրագրող։ Ստեղծագործում էր Պ. Խովարդ, Գիբսոն Լեվերի կեղծանուններով։


== Կենսագրություն ==
Ծնվել է 1905 թվականին մարտի 29-ին, Բուդապեշտում, Հունգարիա։ 1934 թվականին Բուդապեշտում ավարտել է թատերական ուսումնարանը և ուղևորվել է ճանապարհորդելու Եվրոպա։ Վերադառնալով տուն` Ռենյոն սկսել է զբաղվել թատերագրությամբ։ Նրա ստեղծագործությունները հաճախ էին հաջողության հասնում, ինչպես դա տեղի ունեցավ  «Ով է համարձակվում հաղթել» (1934) օպերայի դեպքում։ Ավելի ուշ Ռենյոն սկսում է գրել արկածային նովելներ, որոնք հիմնված էին նրա արտասահմանյան ճանապարհորդությունների վրա։  Երիտասարդին գերել էին խոշոր նավահանգստային քաղաքների բնակիչների խիզախ ազատությունը. Նավաստիները, դոկերները, զինվորները, համակրելի թափառաշրջիկները նրա  բազմաթիվ վեպ-ծաղրերգություններում դարձաել են  անհավանական արկածների հերոսներ։
Նրա ստեղծագործությունները՝ գրված Պ. Խովարդ կեղծանվան տակ, ծաղրելով ֆրանսիական Արտասահմանյան լեգեոնը մեծ հաջողություն էին վայելում ընթերցողների շրջանում։ Դրանցից որոշները դիտվում էին որպես գիտական ֆանտաստիկա։
Յենյո Ռեյտյոն նաև կաբարեների համար գրված մեծ քանակությամբ կատակերգությունների հեղինակ է, և Նադկյորուտ թերթի խմբագիրն էր։
1942 թվականին, լինելով ծանր հիվանդ, Յենյո Ռեյտյոն Խաչված նետերի կուսակցության կողմից մեղադրվել է «վնասակար» գործունեություն ծավալելու մեջ և հենց հիվանդանոցից ուղարկվել է տուգանային վաշտ։ Նա մահացել է 1943 թվականի հունվարի 1-ին, Եվդոկովի մոտ գտնվող աշխատանքային ճամբարում, օկուպացված Ուկրաինայի տարածքում։
Յենյո Ռեյտյոյի հիշատակը այժմ էլ հարգում են Բուդապեշտի Japán սրճարանում (Japán kávéház), որտեղ նա մշտական հաճախորդ էր։ 2001 թվականին Բուդապեշտում նրա պատվին փողոց են կոչել,  իսկ 2003 թվականին Պետյոֆիի անվան գրականության թանգարանում (Petőfi Irodalmi Múzeum) նրան նվիրված ցոււցահանդես է տեղի ունեցել։ 2005 թվականին «Մեծ հունգարացիներ» շարքում թողարկվել է հունգարական փոստային դրոշմանիշ գրողի դիմանկարով։


== Ծանոթագրություններ ==


== Արտաքին հղումներ ==
«Rejtő Jenő» (հունգարերեն)։ Արխիվացված օրիգինալից 2012-02-27-ին։ Վերցված է 2011-05-17
Խարա (բույս)

Խարա (լատ.՝ Chara), ճաճանչային ջրիմուռների ցեղ։


== Տարածվածություն ==
Բնակվում է ՀՀ բոլոր մարզերի բնական և արհեստական, լճերում (Սևանա, Արփի, Ծովք, Պարզ, Թոխմախ, Երևանյան և այլն), դանդաղահոս ջրերում (Մեծամոր, Հրազդան)։


== Արտաքին տեսքը ==
Ջրասույզ, ձիաձետանման, միատուն և երկտուն ջրիմուռներ են։ Ունեն կանաչ կենտրոնական առանցք (ցողուն), որի բարձրությունը՝ 0,2-1 մ է, օղակաձև դասավորված կարճ (տերևներ հիշեցնող) ու երկար (դուրս են գալիս կարճերի անութներից) ճյուղեր և անգույն արմատանման թելիկներ՝ ռիզոիդներ։ Առանցքը և ճյուղերը կազմված են միանման հանգույցներից և միջհանգուցային մասերից։


== Տեսակները ==
Հայտնի է մոտ 130, ՀՀ-ում՝ 6 տեսակ՝ Խարա սովորական (C. vulgaris), Խարա կոտրվող (C. fragilis), Խարա միջանկյալ (C. intermedia), Խարա հակադիր (C. contraria) և այլն։


== Բազմացումը ==
Բազմացման օրգանները կարմիր են կամ դեղին։ Բազմանում են վեգետատիվ (ցողունի ստորին մասում ձևավորված պալարիկներով) և սեռական (օսպորներով՝ օգամիա) ճանապարհներով։ Սևանա լճի ջրի մակարդակի իջեցման, թափանցելիության նվազման և այլ պատճառներով Խարաի բուսուտները վերացել են և պահպանվել են միայն ծովախորշերում ու քիչ թե շատ թափանցիկ հատվածներում։ Այդ պատճառով զգալի չափով վատթարացել է և խախտվել ջրավազանի թթվածնային ռեժիմը, Սևանա լճում առաջացել է անցանկալի իխտիոֆաունա (խեցգետիններ, տարաշխարհիկ ձկներ և այլն), որը բացասաբար է անդրադարձել սիգ և իշխան ձկների ու շատ կարևոր միջատների վերարտադրության վրա։
Ռոյատե

Ռոյատե (իտալերեն՝ Roiate), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 775մարդ (2008 թվականից), խտությունը կազմում է 75 մարդ/քառ. կմ։ Զբաղեցնում է 10 քառ. կմ տարածք։ Փոստային ինդեքս - 30, հեռախոսային կոդ - 06։
Նշված բնակավայրի հովանավոր է համարվում Սան Սալվատորը (Քրիստոս Փրկիչը)։


== Ժողովրդագրություն ==
Բնակչության դինամիկան.


== Կոմունայի ադմինիստրացիան ==
Հեռախոս։ 06 9569334
Էլեկտրոնային փոստ։ sindaco@comuneroiate.it
Պաշտոնական կայք։ http://www.comuneroiate.it/ Archived 2006-01-11 at the Wayback Machine.


== Հղումներ ==
http://www.comuneroiate.it/ Archived 2006-01-11 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
A Real Dead One

A Real Dead One, Iron Maiden խմբի համերգային ալբոմն է, որը թողարկվել է 1993 թվականին։


== Ալբոմի մասին ==
Ալբոմը ձայնագրվել է 1992-1993 թվականներին, Եվրոպայում տրվող համերգների ժամանակ։ Թողարկվել է 1993 թվականի հոկտեմբերի 25-ին։ Ալբոմում ընդգրկված են խմբի նախկին երգերից, և Powerslave ժամանակից, իսկ A Real Live One ալբոմում ներառված են Powerslave հետո եղած երգերը։ Ալբոմը նկարազարդել է Դերեկ Ռիգսը։ Կազմի վրա նկարված է Էդին՝ դիսկ-ժոկեի կերպարով, դժոխքում։


== Երգացանկ ==


== Արտաքին հղումներ ==
Երգի տեքստ
A Real DEAD One на discogs.com
Անետա (գյուղ, Նովգորոդ-Վոլինսկի շրջան)

Անետա (ուկրաիներեն՝ Анета), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1815 թվականին։
2001 թվականի տվյալներով Անետա գյուղում բնակվում էր 215 մարդ։ Բնակավայրը զբաղեցնում է 1053 կմ² տարածք։ Բնակչության խտությունը կազմում էր 204,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոպոկրովսկոե (այլ կիրառումներ)

Նովոպոկրովսկոե, կարող է վերաբերել՝

Նովոպոկրովսկոե - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Նովոպոկրովսկոե - գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։
Նովոպոկրովսկոե - գյուղ Ռուսաստանի Սարատովի մարզի Բալաշովսկի շրջանի կազմում։
Մեղուշ

Մեղուշ, հայկական իգական անուն։ Առաջացել է հայերեն մեղր բառի փաղաքշական ձևից։ 4 անգամ հիշատակվել է 16-17-րդ դարերում՝ 1585, 1596, 1619 և 1632 թվականներին։


== Ծանոթագրություններ ==
Գապատայան

Գապատայան, հայկական ազգանուն։


== Ազգանունը կրողներ ==
Հայկ Բաղդասարի Գապատայան (1884-՞), գրող։
Հովհաննես Ե. Գապատայան (1872-1949), խմբագիր։


== Ծանոթագրություններ ==
Խորշ

Խորշ (գերմ.՝ Bucht), ծովի, ծոցի, լճի, ջրամբարի մեջ խորացած մաս, որը բաց ջրերից տարբերվում է հարող ցամաքային մասերի (ափերի դուրս ընկած մասեր, ժայռեր և մոտակա կղզիներ) առկայությամբ, որոնք խորշը պաշտպանում են ալիքներից և քամուց։ Խորշեր կան ՌԴ հյուսիսում, ուր թափվում են խոշոր գետեր (Օնեգայի խորշ, Օբի խորշ)։ 
Որպես կանոն խորշերը հարմար են նավերի կայանման համար, որոնք կոչվում են նավահանգիստ։ Օրինակ, Սև ծովում Գելենջիկի խորշը, Ցեմեսի խորշը։
Խորշի հիդրոլոգիական ռեժիմը պայմանավորված է տեղի պայմանների առանձնահատկությամբ և որոշ չափով տարբերվում է նրան հարող ջրերի ռեժիմից։ Խորշում նկատելիորեն արտահայտվում է գետերի ազդեցությունը՝ հունը ծածկված է գետաբերուկներով, ջուրը քաղցրահամ է, գույնը տարբերվում է ծովի ջրի գույնից։


== Ծանոթագրություններ ==
Պաուլո Օլվորսեմ

Պաուլո Օլվորսեմ (պորտ.՝ Paulo Renato Holvorcem, հունիսի 10, 1967(1967-06-10), Կամպինաս, Սան Պաուլու, Բրազիլիա), բրազիլացի սիրող աստղագետ և մաթեմատիկոս, գիսաստղերի և աստերոիդների հայտնաբերող։ Սկզբում աշխատում էր Բրազիլիայի Սան Պաուլու նահանգում գտնվող Վալինյոս աստղադիտարանում, իսկ ավելի ուշ տեղափոխվեց Տենագրա-II աստղադիտարան։ 1998-ից 2004 թվականներն ընկած ժամանակահատվածում հայտնաբերել է ընդհանուր առմամբ 185 աստերոիդ, որոնցից 18-ը կատարել է միանձնյա։ Դրանից բացի նա հանդիսանում է երեք երկար պարբերությամբ գիսաստղերի հայտնաբերող՝ C/2002 Y1 Ջուելզ-Օլսվորեմ և C/2005 N1 Ջուելզ-Օլսվորեմ (Չառլզ Ջուելզի հետ համատեղ), ինչպես նաև C/2011 K1 Շվարց-Օլսվորեմ (Մայքլ Շվարցի հետ համատեղ), որը դարձավ Տենագրա-II աստղադիտարանում հայտնաբերված առաջին գիսաստղը։
Պաուլո Օլվորսեմը 1987 թվականին ավարտել է Բրազիլական համալսարանը ստանալով բակալավրի աստիճան ֆիզիկայի բնագավառում, ապա 1991 թվականին ստացել է մագիստրոսի կոչում չափագիտության բնագավառում։ 1994 թվականին Օլվորսեմը պաշտպանեց իր դոկտորական աշխատությունը կիրառական մաթեմատիկայի բնագավառում Կամպինասի պետական համալսարանում։ Սկսած 1996 թվականից նա զբաղվում է Երկրին մոտեցող մարմինների հետազոտություններով և ստեղծում է աստղադիտակների համար ծրագրային ապահովում, որը թույլ է տալիս օպտիմիզացնել նրանց ավտոմատացված աշխատանքը։
Նրա պատվին է անվանվել (13421) Օլվորսեմ աստերոիդը։


== Ծանոթագրություններ ==


== Արտաքին հղումներ ==
Մենալդումադեյլ

Մենալդումադեյլ (հոլ.՝ Menaldumadeel ( արտասանություն)), համայնք Նիդերլանդների Ֆրիսլանդ մարզում։ Տարածքը 69,02 կմ² է, բնակչությունը՝ 13.758 (2011 թ.)։ Մեկ շնչի տարեկան միջին եկամուտը 12.200 եվրո է։